text: জ্যোতিকা জ্যোতি একজন বাংলাদেশী অভিনেত্রী। ২০০৫ সালে জ্যোতিকা জ্যোতি অভিনীত প্রথম চলচ্চিত্র আয়না মুক্তি পায়। এরপর তিনি বেলাল আহমেদের নন্দিত নরকে এবং তানভীর মোকাম্মেলের রাবেয়া চলচ্চিত্রে উল্লেখযোগ্য ভূমিকায় অভিনয় করেছিলেন। পরবর্তীতে জ্যোতি অভিনীত তানভীর মোকাম্মেলের জীবনঢুলী ও আজাদ কালামের বেদেনী চলচ্চিত্র দুটি মুক্তি পায়। জ্যোতি অভিনীত প্রথম স্বল্পদৈর্ঘ্য চলচ্চিত্রটির নাম ছিল ব্রেক আপ। ২০১০ সালের শুরুর দিকে ব্রেক আপে অভিনয় করেছিলেন তিনি।
  
  প্রাথমিক জীবন 
  জ্যোতিকা জ্যোতি একজন টেলিভিশন এবং চলচ্চিত্র অভিনেত্রী। এছাড়া তিনি বেশকিছু অনুষ্ঠানে উপস্থাপনাও করেছিলেন। তিনি ২০০৪ সালে লাক্স-আনন্দধারা ফটোজেনিক প্রতিযোগিতায় সেরা দশে স্থান করে নিয়েছিলেন।
  
  জ্যোতির বাড়ি ময়মনসিংহের গৌরীপুরে। আনন্দ মোহন কলেজ থেকে ইংরেজিতে মাস্টার্স করার পর তার বিসিএস পরীক্ষায় অংশ নেবার কথা ছিল। মাস্টার্সে অধ্যয়নকালীন তিনি ময়মনসিংহের বহুরূপী থিয়েটারে যোগ দিয়েছিলেন। তবে এ নাট্যদলের হয়ে মঞ্চে ওঠার সুযোগ হয়নি তার। বিসিএস পরীক্ষায় অংশগ্রহণের পরিবর্তে অভিনয়ের নেশা পেয়ে বসে তাকে। সারাহ বেগম কবরীর 'আয়না' ছবিতে সুযোগ পান তিনি।
  
  চলচ্চিত্রের তালিকা
  
  টেলিভিশন 
  জ্যোতিকা জ্যোতি অভিনীত এক পর্বের নাটকের মধ্যে অনিমেষ আইচের একটি ঝড়াক্রান্ত শেফালী গাছ, শতাব্দি জাহিদের স্বপ্নবুনন, রনির জাগরণের রংটা ধূসর ছিলো, রাসেল আজমের মুক্তাহীন ঝিনুক, নজরুল কোরেশীর ভালোবাসার লাল পিঁপড়া, দিমা নেফার তিতির স্বপ্ন দেখার সাহস, ইশতিয়াক মাহমুদের মুক্তি ইত্যাদি উল্লেখযোগ্য।
  
  ধারাবাহিক নাটক
  
  একপর্বের নাটক
  
  পুরস্কার ও মনোনয়ন
  আরটিভি স্টার অ্যাওয়ার্ডস
  
  তথ্যসূত্র
  
  বহিঃসংযোগ
   
  
  বিষয়শ্রেণী:১৯৮৪-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশী চলচ্চিত্র অভিনেত্রী
  বিষয়শ্রেণী:বাংলাদেশী টেলিভিশন অভিনেত্রী
  বিষয়শ্রেণী:ময়মনসিংহ জেলার ব্যক্তি
  বিষয়শ্রেণী:ময়মনসিংহের ব্যক্তি
  বিষয়শ্রেণী:বাংলাদেশী হিন্দু
  বিষয়শ্রেণী:২১শ শতাব্দীর বাংলাদেশী অভিনেত্রী
title: জ্যোতিকা জ্যোতি